HR Službeni list Europske unije C 379/4

MIŠLJENJE KOMISIJE

оd 7. studenoga 2017.

o izmijenjenom planu za zbrinjavanje radioaktivnog otpada iz postrojenja za recikliranje metala Cyclife UK Ltd smještenog u Workingtonu u Cumbriji u Ujedinjenoj Kraljevini

(vjerodostojan je samo tekst na engleskom jeziku)

(2017/C 379/03)

Procjena u nastavku provodi se u skladu s odredbama Ugovora o Euratomu, ne dovodeći u pitanje bilo kakve dodatne procjene koje se provode u skladu s Ugovorom o funkcioniranju Europske unije te obvezama koje proizlaze iz njega i iz sekundarnog zakonodavstva (1).

Europska komisija je 30. svibnja 2017., u skladu s člankom 37. Ugovora o Euratomu, od vlade Ujedinjene Kraljevine zaprimila opće podatke koji se odnose na izmijenjeni plan zbrinjavanja radioaktivnog otpada (2) iz postrojenja za recikliranje metala Cyclife UK Ltd.

Na temelju tih podataka i nakon savjetovanja sa skupinom stručnjaka Komisija je izradila sljedeće mišljenje:

1. udaljenost između objekta i najbliže granice s drugom državom članicom, u ovom slučaju Irskom, iznosi 180 km;

2. planirane izmjene predviđaju povećanje odobrene granične vrijednosti tekućih radioaktivnih ispusta;

3. u uvjetima normalnog rada ne očekuje se da će zbog planirane izmjene doći do izloženosti koja bi značajno utjecala na zdravlje stanovništva u drugoj državi članici u odnosu na granice doza utvrđene u novim direktivama o osnovnim sigurnosnim standardima (3);

4. u slučaju neplaniranih radioaktivnih ispusta do kojih može doći nakon nesreća tipa i veličine onih razmotrenih u općim podacima doze kojima bi stanovništvo u drugoj državi članici vjerojatno bilo izloženo ne bi značajno utjecale na zdravlje u odnosu na referentne razine utvrđene u direktivama o osnovnim sigurnosnim normama.

Zaključno, Komisija smatra da provedbom izmijenjenog plana zbrinjavanja radioaktivnog otpada u bilo kojem obliku, iz postrojenja za recikliranje metala Cyclife UK Ltd (nekadašnjeg Studsvik UK Ltd) smještenog u Workingtonu u Cumbriji u Ujedinjenoj Kraljevini tijekom normalnog rada te u slučaju nesreće tipa i veličine razmotrene u općim podacima, neće doći do radioaktivne kontaminacije vode, tla ili zraka neke druge države članice koja bi značajno utjecala na zdravlje u odnosu na odredbe utvrđene u direktivama o osnovnim sigurnosnim normama.

Sastavljeno u Bruxellesu 7. studenoga 2017. Za Komisiju Miguel ARIAS CAÑETE Član Komisije

(1) Na primjer, u skladu s Ugovorom o funkcioniranju Europske unije potrebno je dodatno analizirati aspekte povezane s okolišem. Komisija bi za primjer htjela skrenuti pozornost na odredbe Direktive 2011/92/EU o procjeni učinaka određenih javnih i privatnih projekata na okoliš, kako je izmijenjena Direktivom 2014/52/EU, Direktive 2001/42/EZ o procjeni učinaka određenih planova i programa na okoliš te Direktive 92/43/EEZ o očuvanju prirodnih staništa i divlje faune i flore te Direktive 2000/60/EZ o uspostavi okvira za djelovanje Zajednice u području vodne politike.

(2) Zbrinjavanje radioaktivnog otpada u smislu točke 1. Preporuke Komisije 2010/635/Euratom od 11. listopada 2010. o primjeni članka 37. Ugovora o Euratomu (SL L 279, 23.10.2010., str. 36.).

(3) Direktiva Vijeća 96/29/Euratom od 13. svibnja 1996. o utvrđivanju osnovnih sigurnosnih normi za zaštitu zdravlja radnika i stanovništva od opasnosti od ionizirajućeg zračenja (SL L 159, 29.6.1996., str. 1.) i Direktiva Vijeća 2013/59/Euratom od 5. prosinca 2013. o osnovnim sigurnosnim standardima za zaštitu od opasnosti koje potječu od izloženosti ionizirajućem zračenju, i o stavljanju izvan snage direktiva 89/618/Euratom, 90/641/Euratom, 96/29/Euratom, 97/43/Euratom i 2003/122/Euratom (SL L 13, 17.1.2014., str. 1.), s učinkom od 6. veljače 2018.